Јоси Бенајун

Јоси Шаи Бенајун (роден на 5 мај 1980 година, во Димона) — израелски поранешен фудбалер, играч од средниот ред.
Роден во Димона, во текот на својата кариера бил познат по прекарот „Дијамантот од Димона“ во Израел и се смета за еден од најголемите израелски фудбалери на сите времиња. Поголемиот дел од својата кариера, тој го поминал играјќи во Израел и Англија и бил капитен на израелската репрезентација, чиј е рекордер по бројот на настапи (102) во моментов.
Од 2023 година, работи како спортски директор на израелската репрезентација.
1 Биографија
Бенајун е роден во Димона, Израел, во семејство од мароканско сефардско-еврејско потекло. Неговиот татко, Дуду Бенајун, исто така бил фудбалер.
2 Технички карактеристики
Како напаѓачки настроен играч од средниот ред, тој можел да игра и како офанзивен играч од средниот ред и како лево крило. Поради неговата брзина и дриблинг, тој бил често споредуван со Кака.
3 Клупска кариера
3.1 Почетоци
Бенајун ја започнал својата фудбалска кариера на возраст од 9 години, во екипата на Хапоел Димона. На 11-годишна возраст бил етикетиран како гениј, а на 13-годишна возраст неговото лице почнало да се појавува во израелските списанија. Во 1992 година, се преселил во Хапоел Бершева, каде за да може да присуствува на тренинг, тој стопирал 60 км во двата правци заедно со својот татко.
Кога имал 15 години, Ајакс го поканил Бенајун и неговото семејство во Холандија. До својот 16-ти роденден, тој бил најдобар стрелец и најдобар играч во младинскиот тим на Ајакс, па клубот му понудил четиригодишен професионален договор. Сепак, на Бенајун и неговото семејство им било тешко да се прилагодат на Амстердам и се вратиле во Израел по осум месеци.
3.2 Хапоел Бершева
На 16-годишна возраст, тој бил промовиран во сениорскиот тим на Хапоел Бершева за Лига Леумит 1997–1998, но не можел да спречи клубот да испадне во втората лига на Израел. Во последниот натпревар од сезоната против Макаби Хаифа, Бенајун изборил пенал во 90-тата минута. Голманот на Хаифа, Нир Давидович, го одбранил ударот од белата точка, но Бенајун ја сместил одбиената топка во мрежата одбиениот со што му донел победа на својот тим. Сепак, бидејќи нивниот конкурент за опстанок го добил натпреварот, тоа значело дека неговиот тим сепак ќе испадне од лигата. Неколку секунди по постигнувањето на голот, додека ја славел победата и она што го сметал за гол за опстанок во лигата, Бенајун дознал дека неговиот тим ќе испадне и се расплакал. Бенајун завршил како четврти најдобар стрелец во израелското првенство за таа сезона, со 15 гола во 25 настапи.
3.3 Макаби Хаифа
По завршувањето на сезоната 1997-1998, Бенајун се преселил во Макаби Хаифа во договор потпишан од Јаков Шахар (претседател на Макаби Хаифа) и Ели Зино (поранешен претседател на Бершева), и било договорено двата клуба да ја поделат заработката од продажбата на Бенајун во некој европски клуб.
Во 1998 година, под водство на Душан Ухрин и Даниел Браиловски, Бенајун и Хаифа стигнале до четвртфиналето на Купот на победниците на куповите, а тој постигнал доцен израмнувачки гол против Париз Сен Жермен, а и исто така и против Рид во победата од 4–1. Тој, исто така, постигнал 16 гола на 29 натпревари за Хаифа во првенството.
Во 1999 година, тој се соочил со својот менаџер Ели Коен, кога Бенајун наводно одбил да биде заменет за време на натпревар. Овој инцидент, плус лошиот месец за клубот, на крајот предизвикал оставка на Коен. Во сезоната 1999–2000, првата сезона на новоформираната Премиер лига на Израел, Бенајун постигнал 19 гола на 38 натпревари за Макаби Хаифа и бил трет најдобар стрелец во првенството.
4 Титули
4.1 Клупски
4.1.0.1 Макаби Хаифа
*Израелско првенство : 2
: 2000-2001, 2001-2002
*Куп на Израел : 1
: 2015-2016
4.1.0.2 Челси
* УЕФА Лига Европа : 1
: 2012-2013
4.2 Индивидуални
*Фудбалер на годината во Израел: 2000-2001